
Grozījumi Ministru kabineta 2012. gada 18. decembra noteikumos Nr. 947 "Noteikumi par meža aizsardzības pasākumiem un ārkārtējās situācijas izsludināšanu mežā"
Izdoti saskaņā ar Meža likuma
28.pantu
· Izdarīt Ministru kabineta 2012. gada 18. decembra noteikumos Nr. 947 "Noteikumi par meža aizsardzības pasākumiem un ārkārtējās situācijas izsludināšanu mežā" (Latvijas Vēstnesis, 2013, 1. nr.) šādus grozījumus:
· 1. Izteikt 4. punktu šādā redakcijā:
· "4. Ja konstatēts, ka laikā no 1. septembra līdz 1. martam gāzto un lauzto egļu (izņemot sausos kokus) diametrs ir lielāks par 20 centimetriem, to apjoms pārsniedz 10 kubikmetru uz hektāru un tās nav paredzēts izvākt no mežaudzēm, kurās egles sastāva koeficients mežaudzes formulā ir 4 vai vairāk, šo noteikumu 5. punktā paredzētajā termiņā, tās aizsargā pret stumbra kaitēkļiem ne vēlāk kā līdz kārtējā gada 1. aprīlim."
· 2. Papildināt ar 5.1 punktu šādā redakcijā:
· "5.1 Šo noteikumu 4. , 5. un 11. punktā  minētie kokmateriāli uzskatāmi par aizsargātiem pret stumbra kaitēkļiem, ja tie ir ar mizas bojājumiem, kas radušies tos sagatavojot mašinizēti, izmantojot meža mašīnas, vai mehāniski bojājot to mizu, vai ķīmiski vai bioloģiski aizsargāti pēc to sagatavošanas vai nokraušanas krautuvē."
· 3. Izteikt 8. punktu šādā redakcijā:
· "8. No 15. aprīļa līdz 1. septembrim svaigās (neapžuvušās) skujkoku ciršanas atliekas krauj kaudzēs šķeldošanai ne tuvāk par 10 metriem no egļu mežaudzēm, kur egles sastāva koeficients mežaudzes formulā ir 8 vai vairāk, ja to vecums ir 50 gadu vai vairāk, ja vien starp krautuvi un mežaudzi neatrodas ceļš vai grāvis."
· 4. Izteikt 10.1. apakšpunktu šādā redakcijā:
· "10.1. katru gadu no 1. septembra līdz 1. aprīlim izveidojušās risas izlīdzina līdz 15. maijam. Ja laikapstākļu dēļ ceļu pārvaldītājs tā pārziņā esošajos ceļos ir noteicis pārvietošanās ierobežojumus vai risas nav iespējams tehniski izlīdzināt meža ceļa stāvokļa dēļ, tās izlīdzina ne vēlāk kā divu nedēļu laikā pēc ierobežojumu atcelšanas vai pēc meža ceļa tehniskā stāvokļa uzlabošanās, bet ne vēlāk kā līdz 1. jūlijam;".
· 5. Izteikt 11. punktu šādā redakcijā:
· "11. Katru gadu no 1. jūnija līdz 1. septembrim skujkoku kokmateriālus pastāvīgās uzglabāšanas vietās aizliegts glabāt tuvāk par 500 metriem no skujkoku mežaudzēm ilgāk par vienu mēnesi, ja tie nav aizsargāti pret stumbra kaitēkļiem."
· 6. Izteikt 13.1. apakšpunktu šādā redakcijā:
· "13.1. valstspilsētas vai novada teritorijas, vai tās daļas tiešu draudu gadījumā Valsts meža dienesta struktūrvienības vadītājs iesniedz rakstisku ierosinājumu attiecīgajai pašvaldības domei un Zemkopības ministrijai;".

